ሮበርት ሙጋቤ የወቅቱ የህብረቱ ሊቀመንበር ሆነው ተመረጡ
 – 24ተኛው የአፍሪካ ህብረት የመሪዎች ጉባኤ ዛሬ በአዲስ አበባ ባካሄደው ስብሰባ የዚምባቡዌውን ፕሬዚዳንት ሮበርት ሙጋቤ የወቅቱ የሕብረቱ ሊቀመንበር አድርጎ  መረጠ።ሮበርት ሙጋቤ ሕብረቱን የሚመሩት የደቡብ አፍሪካ ቀጣናን በመወከል ሲሆን፥ ሕብረቱን ለአንድ ዓመት እንዲመሩ የተመረጡት ፕሬዚዳንቱ ሊቀመንበርነቱን  ከሞሪታንያው ፕሬዚዳንት ሞሀመድ አብዱል አዚዝ ተረክበዋል።ተመራጩ ፕሬዚዳንት የአፍሪካ ሀብት ለአፍሪካውያን ብቻ መሆን እንዳለበት ጠቅሰው፥  ሽብርተኝነት አፍሪካ ያገኘቻቸውን ድሎች እየተፈታተነ በመሆኑ ሊገታ እንደሚገባ ነው በንግግራቸው አፅንኦት በመስጠት የገለፁት።ሮበርት ሙጋቤ የአህጉሪቱን ቀጠና በመወከል ነው በፕሬዚዳንትነት የተመረጡት።(ኤፍ.ቢ.ሲ)